open-index/open-wikipedia-markdown huggingface dataset:
Alfredo Zayas y Alfonso

**Alfredo Zayas y Alfonso** (født 21. februar 1861 i Havanna, død 11. april 1934 samme sted) var en cubansk jurist, dikter og politiker. 

Han arbeidet som statsadvokat og dommer, før han ble borgermester i Havanna. I 1905 ble han valgt til senator, i 1906 til leder av senatet, til visepresident på Cuba i perioden 1908&ndash;1913 og til president på Cuba i perioden 20. mai 1921 til 20. mai 1925.  

## Liv og virke
### Bakgrunn
Han var sønn av advokaten José María de Zayas y Jiménez og tilhørte en adelig plantasjeeierfamilie av spansk opprinnelse. Han var bror av legen og revolusjonshelten Juan Bruno de Zayas, som døde under den cubanske uavhengighetskrigen, og Francisco de Zayas, Cubas mangeårige ambassadør til Paris. Han var oldefar til folkerettsjuristen og historikeren Alfred de Zayas.

### Opposisjonell, politiker
I 1895 ble Zayas arrestert og landsforvist til Spania for sin motstand mot den spanske kolonimakten på Cuba. Mens han satt i fengsel i Madrid skrev han en rekke dikt.

Etter at han vendte tilbake til Cuba i 1898 engasjerte han seg i arbeidet mot USAs okkupasjon av Cuba. Han motarbeidet det såkalte *Platt-tillegget* som ble en del av Cubas grunnlov i 1901 (se den cubanske uavhengighetskrigen), motsatte seg amerikansk skattlegging av Cuba og tok avstand fra at Cuba skulle leie ut Guantánamo til USA som marinebase.  

Han ble leder av det liberale partiet og ble valgt til visepresident i 1908. I 1916 lå det an til at han skulle bli Cubas president, men USA grep inn i henhold til Platt-tillegget og sørget for at general Mario Garcia Menocal fortsatt ble sittende. 

### President
I 1920 gikk han igjen seirende ut av valget og tiltrådte som president i 1921, denne gangen uten at USA grep inn og forhindret det. 

Zayas ble imidlertid overlatt styringen av et land som var på konkursens rand. Utenlandsgjelden (til USA) var på over $40 millioner og prisen på sukker – som var Cubas viktigste eksportartikkel – falt med 87%. Til tross for at Zayas ikke ville stille til gjenvalg etter sin presidentperiode, fikk han til mange forbedringer som ganske sikkert ville gjort at han også hadde vunnet presidentvalget i 1925. Blant annet fikk han innført stemmerett for kvinner, innført full pressefrihet, gjennomført flere utdannings- og sosiale reformer og innført cubansk suverenitet over Isla de la Juventud som hadde vært okkupert av USA siden 1898.   

### Etter politikken
Etter at han trakk seg ut av det politiske liv i 1925 viet han livet til å skrive dikt og juridiske lærebøker. Han var aktiv i litterære kretser og var en av utgiverne av tidsskriftet *Cuba Literaria*.

## Referanser


## Eksterne lenker
* Om Zayas på www.latinamericanstudies.org
* Om Zayas på www.bnjm.cu
Bob Rock

**Bob Rock** (født 1954) er en canadisk plateprodusent og lydtekniker.  Han har vært produsent for flere store band, men er mest kjent for å ha produsert Metallicaalbumene «*[[Metallica (album)|Black Album]]»,* *[[Load (album)|Load]]*, *[[ReLoad|Reload]]* og *[[St. Anger]]*.

## Album han har produsert

* 1979 – Young Canadians – *Hawaii* (EP)
* 1979 – The Subhumans – *Death Was Too Kind* (EP)
* 1980 – Pointed Sticks – *Perfect Youth*
* 1981 – Payola$ – *[[In a Place Like This]]*
* 1987 – Rock and Hyde – *[[Under the Volcano (album)|Under the Volcano]]*
* 1988 – Kingdom Come – *Kingdom Come*
* 1988 – Colin James 
* 1989 – The Cult – *[[Sonic Temple]]*
* 1989 – Blue Murder – *Blue Murder*
* 1989 – Mötley Crüe – *[[Dr. Feelgood]]*
* 1990 – Little Caesar – *Little Caesar*
* 1990 – Electric Boys – *Funk 'o Metal Carpet Ride*
* 1991 – David Lee Roth – *A Little Ain't Enough*
* 1991 – Metallica – *[[Metallica (album)|Metallica]]*
* 1991 – Mötley Crüe – *[[Decade of Decadence]]* (new material)
* 1992 – Cher – "Love Hurts"
* 1992 – Bon Jovi – *[[Keep the Faith]]*
* 1992 – Rockhead – *Rockhead*
* 1993 – Quireboys – *Bitter Sweet and Twisted*
* 1994 – Mötley Crüe – *Mötley Crüe*
* 1994 – The Cult – *[[The Cult (album)]]*
* 1995 – Skid Row – *[[Subhuman Race]]*
* 1996 – Metallica – *[[Load (album)|Load]]*
* 1997 – Metallica – *[[ReLoad]]*
* 1997 – Veruca Salt (band) – *Eight Arms to Hold You*
* 1998 – Metallica – *[[Garage Inc.]]* (Disc 1)
* 1998 – Bryan Adams – *On a Day Like Today*
* 1998 – Mötley Crüe – *Greatest Hits* (new material)
* 1999 – Tal Bachman 
* 1999 – Metallica – *[[S&M (album)|S&M]]*
* 2000 – Moffatts – *Submodalities*
* 2000 – Nina Gordon – *Tonight and the Rest of My Life*
* 2000 – Paul Hyde – *Living Off the Radar*
* 2001 – American Hi-Fi
* 2001 – Antifreez – *The Sunshine Daisies*
* 2001 – The Cult – *Beyond Good and Evil*
* 2002 – Our Lady Peace – *Gravity* 
* 2003 – Tonic – *Head on Straight*
* 2003 – Metallica – *[[St. Anger]]*
* 2004 – Tea Party – *Seven Circles*
* 2004 – Simple Plan – *[[Still Not Getting Any...]]*
* 2005 – Our Lady Peace – *[[Healthy in Paranoid Times]]*
* 2006 – Nina Gordon – *Bleeding Heart Graffiti*
* 2006 – Lostprophets – *[[Liberation Transmission]]*
* 2006 – Joan Jett & the Blackhearts – *Sinner*
* 2006 – The Tragically Hip – *World Container*
* 2007 – Payola$ – *[[Langford (Part One)|Langford Part 1]]*
* 2008 – The Offspring – Currently Untitled

## Referanser


## Eksterne lenker
* 
*
Boston United FC

**Boston United Football Club** er en engelsk fotballklubb som spiller i Conference North. Klubben ble stiftet i 1933, kvalifiserte seg for The Football League i 2002, men rykket ned igjen i 2007. På grunn av økonomiproblemer må «The Pilgrims», som er kallenavnet til Boston United, spille i Conference North. De spiller hjemmekampene sine på The Jakemans Stadium i Boston. Byen Boston ligger i den engelske regionen Øst-Midlands. 

## Meritter
* Beste ligaresultat: Nr. 11 i Football League Two i 2003/04 og 2005/06.
* Vinner av Conference National: 2001/02
* Beste resultat i FA-cupen: 3. runde i 1956, 1972, 1974 og 2005.
* Beste resultat i Ligacupen: Aldri lenger enn 1. runde.
* Finalist i FA Trophy i 1984/85.
* Kjøp av Adebayo Akinfenwa i 2003.

## Klubbrekorder
* Største ligaseier: 6-0 mot Shrewsbury Town den 21. desember 2002.
* Største ligatap: 0-5 mot Carlisle United den 18. januar 2006 og Mansfield Town den 11. mars 2006.
* Tilskuerrekord: 11 000 mot Derby County den 9. januar 1974 (omkamp 3. runde i FA-cupen).
* Flest klubbkamper: 625 kamper, Paul Bastock.

## Kilder
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*.  Headline Book Publishing, London. ISBN 0-7553-1311-9

## Eksterne lenker
*  Klubbens offisielle hjemmeside 
*  Klubbside fra BBC 
*  Uoffisielt nettsted om Boston United 
*  Uoffisielt nettsted om Boston United
Ultra (album)

***Ultra*** er et album av Depeche Mode, sluppet 1997. 

## Sporliste
# «Barrel of a Gun» (5:35)
# «The Love Thieves» (6:34)
# «Home» (5:42)
# «It's No Good» (5:58)
# «Uselink» (2:21)
# «Useless» (5:12)
# «Sister of the Night» (6:04)
# «Jazz Thieves» (2:54)
# «Freestate» (6:43)
# «The Bottom Line» (4:26)
# «Insight» (6:26)
# «Junior Painkiller» (2:09)

## Eksterne lenker
*
Amikiri

**Amikiri** (網切り), er en skapning fra japansk mytologi. Amikiri ligner en blanding mellom en fugl, en hummer og en slange. Den holder hovedsakelig til i sjøen, men kan også «svømme» gjennom luften. Amikiri har for vane å kutte fiskegarn og myggnetting, og noen ganger også klesvask som er hengt ut til tørk.
Azukiarai

**Azukiarai** (小豆洗い) er en skapning fra japansk mytologi. Navnet betyr «rød bønne-vasker». Azukiarai er usynlig og lager en lyd lik lyden av azukibønner som blir vasket. Det blir sagt at hvis du hører lyden, vil du falle i vannet og muligens drukne.
Darlington FC

**Darlington Football Club** er en engelsk fotballklubb som spiller i National League North. Klubben ble stiftet i 1883, og ble valgt inn i The Football League i 1921. «The Quakers», som er kallenavnet til Darlington, spiller hjemmekampene sine på Blackwell Meadows i Darlington. Byen Darlington ligger i den engelske regionen Nordøst-England. 

## Meritter
* Beste ligaresultat: Nr. 15 i 2. divisjon i 1925/26.
* Vinner av 3. divisjon (nord) i 1924/25.
* Vinner av 4. divisjon i 1990/91.
* Vinner av Conference National i 1989/90.
* Beste resultat i FA-cupen: 5. runde i 1958.
* Beste resultat i Ligacupen: 5. runde i 1968.

## Klubbrekorder
* Største ligaseier: 9-2 mot Lincoln City den 7. januar 1928.
* Største tap: 0-10 mot Doncaster Rovers den 25. januar 1964.
* Flest ligakamper: 442 kamper, Ron Greener.
* Flest ligamål: 90 mål, Alan Walsh.
* Flest ligamål i en sesong: 39 mål, David Brown.
* Yngste ligaspiller: 16 år og 254 dager, Dale Anderson.

## Kilder
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*.  Headline Book Publishing, London. ISBN 0-7553-1311-9

## Eksterne lenker
*  Klubbens offisielle hjemmeside 
*  Klubbside fra BBC  
*  Nettsted om Darlington  
*  Nettsted om Darlington
Breathing

***Breathing*** er debutplata til den norske popartisten Maria Haukaas Storeng som ble utgitt i september 2004 av Bonnier.

## Sporliste

#«I'm Out» &ndash; 3:13
#«Should've» &ndash; 3:26
#«Anything Is Possible» &ndash; 2:57
#«Breathing» &ndash; 3:13
#«I Surrender» &ndash; 3:43
#«Let Go» &ndash; 3:20
#«Newborn & Naked» &ndash; 3:24
#«My Everything» &ndash; 4:58
#«I Win» &ndash; 2:48
#«Nowhere Fast» &ndash; 2:57
#«Good 4 Nothin'» &ndash; 3:22
#«Midnight Blue» &ndash; 4:03
Sigrun Otto

**Sigrun Enersen Otto** (1896–1980) var en norsk skuespiller. Gift med Reidar Otto.

Debuterte 1912 og var ansatt ved Centralteatret fra 1914 til 1959. Hun medvirket også i flere norske filmer og hadde roller i Fjernsynsteatret og Radioteatret.

## Filmografi

## Referanser


## Eksterne lenker
* 
*  Sigrun Otto i Scenewebarkivet
Wrexham AFC

**Wrexham Association Football Club** (walisisk: *Clwb Pêl-droed Wrecsam*) er en walisisk fotballklubb som ble stiftet i 1864, og ble valgt inn i The Football League i 1921. Klubben er den eldste klubben i Wales og det tredje eldste fotballaget for profesjonelle foreninger i verden. «The Red Dragons», som er kallenavnet til Wrexham, spiller hjemmekampene sine på Racecourse Ground i Wrexham. Byen Wrexham ligger i nordlige Wales.

Til nå er det kun én nordmann som har spilt for klubben: Marius Røvde var målvakt i Wrexham i 2002 og fikk 12 kamper. Klubben og byen har fått en voldsom vekst og interesse etter at kanadiske Ryan Reynolds og amerikanske Rob McElhenney betalte 25 millioner kroner for klubben i 2020. Oppkjøpet har vært en suksess, ikke bare for klubben, men også for byen. Turistene strømmer til fra USA. Amerikanerne bruker masse penger i barer og i næringslivet.

## 2020 –: Nye eiere
I november 2020 kjøpte den kanadiske skuespilleren Ryan Reynolds og den amerikanske skuespilleren Rob McElhenney, via selskapet RR McReynolds Company LLC, klubben. Avtalen fikk støtte fra 98,6 % av de 2000 medlemmene av Wrexham Supporters Trust som stemte og ble fullført i februar 2021. De ble en del av det digitale fotballspill *[[FIFA 22]]* som en del av «Resten av verden»-seksjonen, og ble det første ikke-ligalaget som ble omtalt i spillserien. I 2021–22 endte Wrexham på andreplass før klubben tapte semifinalen i sluttspillet 5–4 mot Grimsby Town etter ekstraomganger. Etter overtakelsen ble en dokumentfilm kalt *Velkommen til Wrexham* som hadde premiere den 24. august 2022 på TV-kanalen FX og Hulu i USA, etterfulgt av en utgivelse på Disney+ i Storbritannia og andre land dagen etter.

## Spillerstall
Oppdatert 29. september 2024.

### Utlånte spillere

## Referanser


## Litteratur
* Rollin, Glenda & Rollin, Jack (2004): *Skysports Football Yearbook 2004-05*. Headline Book Publishing, London. ISBN 0-7553-1311-9

## Eksterne lenker
* 
*  Klubbside fra BBC
*  Nettsted om Wrexham AFC
*  Nettsted om Wrexham AFC
Siri Rom

**Siri Rom** (født 17. mars 1918, død 13. november 2002) var en norsk skuespillerinne som var ansatt en årrekke ved Det Norske Teatret.

## Teater
Hun debuterte i Falkbergets Teater før hun ble ansatt ved Trøndelag Teater fra 1940 til 1943, ved Det nye Teater fra 1944 til 1945 og siden 1946 ved Det Norske Teateret. På scenen hadde hun roller som blant annet Hedvig i *Vildanden*, Gunvor i Alf Prøysens *[[Trost i taklampa]]* (1952), Yvonne i Bertolt Brechts *[[Mor Courage og barna hennes|Mor Courage]]* (1955), Nola i *Kom heim, vesle Sheba*, videre i Arthur Millers *Frakt under havet* og Finn Carlings *Gitrene*. På 1980-tallet hadde hun roller som Herlofs-Marte i *Anne Pedersdotter* og Hønse-Lovisa i *Ungen*. Hun har også hatt enkelte regioppgaver på scenen.

## Film
Hun filmdebuterte i 1945 i *[[Rikard Nordraak (film)|Rikard Nordraak]]* og medvirket gjennom i sin karriere i ca. 20 filmer (alle biroller). Av notable filmopptredener kan en nevne rollen Torsøia i *[[Bør Børson Jr. (film fra 1974)|Bør Børson Jr.]]* (1974) og *[[Bør Børson 2]]* (1976), samt rollen som bygdejenta Elise *[[Trost i taklampa]]* (1955). Hun spilte rollen som budeia Gurine i Ivo Caprinos dukkefilm om Reveenka fra 1962 hvor hun forteller eventyret om Reveenka til eventyrsamleren Peter Christen Asbjørnsen som kommer på besøk. I 1973 spilte Rom rollen som Marta i TV-serien *[[Blokk 12, Oppgang C]]*. Hun hadde i 1993 en liten rolle i *[[Secondløitnanten]]*, som også var hennes siste.

## Referanser


## Eksterne lenker
* 
* Siri Roms filmer - filmfront.no
Den glade enke i Trangvik

***Den Glade enke i Trangvik*** er en norsk stumfilm fra 1927. Regien og manus er ved Harry Ivarson. Han laget manus basert på stoff fra satiremagasinet Trangviksposten av Jacob Hilditch, men manuset var knapt ferdig før innspillingen begynte. Dette førte til gnisninger mellom Ivarson og produsenten Hugo Hermansen.

## Skuespillere
* Julie Lampe som enkefrue Salvesen
* Harald Steen som Jørnsen.
* Sæbjørn Buttedahl som politimann Fladnes den eldre.
* Erling Drangsholt som ingeniør Vang
* Egil Hjorth-Jenssen som Fotograf Haarbye.
* Joachim Holst-Jensen som Telegrafist Berg.
* Thorleif Klausen som redaktør Syvertsen.
* Eugen Skjønberg som sjømannen Sivert.
* Henny Skjønberg som frøken Salvesen.
* Alf Sommer som Fladnes den yngre.
* Sigrun Svenningsen som enkefrue Helene Dyring

## Referanser


## Eksterne lenker
*
Carsten Tank Nielsen

**Carsten Tank Nielsen** er navnet til flere personer:

*Carsten Tank Nielsen (1818–1892), telegrafdirektør
*Carsten Tank-Nielsen (1877–1957), kontreadmiral og ubåtkaptein – sønnesønn av ovennevnte
General Grievous

**General Grievous** er en fiktiv figur fra *[[Star Wars]]*-universet. Han er prominent antagonist i Star Wars Episode III: Sithene tar hevn, der han blir spilt av Matthew Wood. Ifølge bonusmaterialet som følger med DVD-utgivelsen ba George Lucas sitt kreative team om å skape en figur som fungerte som et frampek på Anakin Skywalkers transformasjon til Darth Vader: den tunge pusten, kyborgkroppen og et ondt sinn. General Grievous ble lært å bruke lyssabler av Count Dooku og var egentlig et medlem av rasen Kaleesh.

Grievous var med på kampen på Geonosis, men var nede i gangene under bakken. I begynnelsen på *Star Wars Episode III: Sithene tar hevn* fanget han kansler Palpatine og satte ham på et av separatistenes kommandoskip. Jediene Obi-Wan Kenobi og Anakin Skywalker ble fanget av generalen da de hadde befridd kansleren. Da de greide å unnslippe, flyktet Grievous til planeten Utapau der han senere ble drept av Obi-Wan Kenobi.  Han fikk en maske på for å beskytte seg mot solen og ble mer og mer en maskin. 

## Referanser




## Eksterne lenker
* 
*
Carsten Tank Nielsen (1818–1892)

**Carsten Tank Nielsen** (født 18. desember 1818 i Kristiania, død 1. august 1892 samme sted) var en norsk offiser og embetsmann, og den første direktør for Telegrafverket 1856–1892.

## Liv og virke
### Bakgrunn, familie
Carsten Tank Nielsen var sønn av riksbankdirektør Jacob Nielsen, og hadde selv tre sønner, av dem historiker og professor i geografi Yngvar Nielsen.

Sønnesønnen med (nesten)
samme navn, Carsten Tank-Nielsen (1877–1957) var kontreadmiral, og kaptein på Norges første ubåt: Kobben.

### Karriere
Carsten Tank Nielsen var løytnant i marinen. Før han ble telegrafdirektør, var han 1842–1854 ansatt i Fyrdirektoratet.

Allerede i 1850 ble Nielsen satt til å lede en utredning om framtidig behov og utbygging av telegraf i Norge.

Han hadde året før utredet spørsmålet om et optisk system til fornyelse av den optiske telegrafen fra Napoleonskrigene, som marinen drev med en kjede av klaffestativer langs kysten. Det ble derimot snart bestemt at man skulle bygge elektrisk telegraf.

Under hans ledelse ble to fundamentalt nye teknologier tatt i bruk i telekommunikasjonen, nemlig den kablede telegrafen i 1850-årene, og endelig telefonen i omkring 1880. Dette året ble det også åpnet for private aktører i telefonimarkedet, og det vokste fram en rekke kommunale og private telefoniselskaper i konkurranse med Telegrafvesenet.

Televirksomheten ble fra starten i 1850-årene ansett som et grunnlag for modernisering og vekst i Norge, og Tank Nielsen var en utrettelig forkjemper for investeringer i telegraf og telefon over hele landet. De to første tiårene vandret han hele landet rundt på jakt etter gode steder å anlegge linjetraseene for telegrafstolpene. Alt i 1870 hadde telegrafnettet nådd fram til Vardø.

Telegrafforbindelsene med utlandet kom likeledes i stand på hans initiativ, og han øvet stor innflytelse på den internasjonale ordning av hele verdens telegrafvesen.

Også i andre offentlige verv var Nielsen en meget benyttet mann; særlig må fremheves hans arbeide som formann i den 1877—1880 nedsatte kongelige havnearbeidskommisjon.

### Utmerkelser
Nielsen ble i 1863 gjort til ridder av St. Olavs Orden og ble i 1880 forfremmet til kommandør med stjerne.

Nielsen var også innehaver av flere utenlandske ordener. Han var kommandør av Dannebrogordenen, ridder av Nordstjerneordenen, ridder 1. klasse av Sverdordenen, kommandør med stjerne av Vasaordenen, kommandør av Æreslegionen og ridder av Den røde ørns orden.

## Referanser


## Litteratur
* 
* 

## Eksterne lenker
* 
*
Turners syndrom

**Turners syndrom** også kalt *X-monosomi* er en sjelden kromosomfeil. Den ble oppdaget i 1938 av Henry Turner. Den er medfødt, og rammer kun jenter. Ca. 1 av 2&nbsp;500 jenter fødes med denne lidelsen. Det blir født ca. 5-10 jenter med Turners syndrom i Norge hvert år.

Feilen består i at ett av de to X-kromosomene mangler helt eller delvis i noen eller alle cellene. Et misdannet X-kromosom kan komme fra far eller mor. Denne feilen i arvestoffet oppstår mellom kromosomene som pasienten får fra morens eggcelle eller farens spermie og har innvirkning på enkelte deler av kroppen, spesielt hormoner. Diagnosen innebærer problemer under vekst og pubertet. Noen av de rammede cellene vil fungere helt, andre bare delvis, og noen er ikke i stand til å utføre sin oppgave i det hele tatt.

Etter fødselen kan det sees hevelse (*[[lymfødem]]*) på håndbak, fotrygg og på nakken. Det kan også konstateres unormalt bred brystkasse med uvanlig stor avstand mellom brystvortene. Jenter med Turners syndrom blir sjelden høyere en 1,40&ndash;1,50 meter. Overvekt er vanlig. Det er også vanlig med lavere hårfeste i nakken. Huden på siden av halsen kan sees som en fold som strekkes utover nedenfor ørene og utover mot skuldrene. Noen jenter med TS har lærevansker som spesielt omfatter aritmetikk og romforståelse. Intelligensen generelt er ikke dårligere enn hos jevnaldrende.

Turners syndrom regnes ikke som arvelig. De som har Turners syndrom føler seg ofte utenfor og annerledes, ofte føler de kanskje at det er mer i veien med dem enn det som faktisk er tilfellet. Noen kan ha nedsatte sosiale evner. 
 
## Diagnose
Sikker diagnose kan bare stilles ved undersøkelse av kromosomene.  Dersom X-kromosomet bare mangler i noen av cellene, kalles dette for en *mosaikktilstand*. Noen av pasientene med moderate forandringer kan først få diagnosen som del av en utredning omkring manglende pubertetsutvikling med uutviklede (dysgenetiske) eggstokker (gonadedysgenesi).

## Behandling
Fordi TS skyldes en feil på arvestoffet, finnes det ingen helbredende kur.
Veksten kan til en viss grad økes gjennom medisinering av veksthormoner, noe som vurderes i alderen 6&ndash;8 år. En slik medisinering avsluttes når skjelettets vekstsoner har lukket seg, noe som kan sees på epifysen.

Mange har for lite kjønnshormoner og utvikler derfor ikke bryster, eggstokker, vagina, og livmor normalt, men ved hormontilskudd kan mange fungere normalt.

## Andre lidelser vanlig hos jenter med denne lidelsen
Jenter med TS har en større risiko for hjerte- og karsykdommer, og det viser seg at mange med Turners syndrom, har koarktasjon av aorta, en forsnevring av hovedpulsåren. Mellom 5 og 10% av barn født med TS har denne lidelsen.

Jenter med TS har i tillegg økt risiko for diabetes type 1, og mange får hjerteproblemer senere i livet. Turner-pasienter er også utsatt for sykdommer i skjoldbruskkjertelen, spesielt hypotyreose.

## Eksterne lenker
* Turnersyndromforeningen i Norge
Árni Magnússon-instituttet

**Árni Magnússon-instituttet** (islandsk *Stofnun Árna Magnússonar*) er et akademisk institutt i Reykjavík på Island. Instituttets hovedoppgave er å oppbevare, bevare og studere islandske manuskripter fra middelalderen som *[[Landnåmaboka]]* (*Landnáma*), Heimskringla og islandske sagaer.

Instituttet er oppkalt etter den islandske filologen Árni Magnússon (1663–1730) som dedikerte sitt liv til å finne og ta vare på gamle norrøne manuskripter og skriftsamlinger. Instituttet ligger i bygningen Árnagarður, på området til Islands universitet ved Suðurgata i Reykjavík.

## Historie
Da Island fikk et visst hjemmestyre fra de danske myndighetene i 1904, krevde det islandske parlamentet, Alltinget, at danskene skulle levere tilbake de islandske manuskriptene som Árni Magnússon hadde funnet, samlet inn og fraktet til København på slutten av 1600-tallet, hvor de befinner seg i Den arnamagnæanske samling. I 1927 ble noen av disse tilbakelevert, og et institutt ble dannet under navnet *Handritastofnun Íslands* (= *Det islandske manuskriptinstituttet*). I 1972 – etter at de fleste manuskriptene ble tilbakelevert – ble instituttets statutter endret. Det endret også navn til *Stofnun Árna Magnússonar á Íslandi*, men blir generelt referert til som *Árnastofnun*. Instituttet er en uavhengig stiftelse, men har tette forbindelser til og blir administrert i assosiasjon med Islands universitet.

## Skriftsamlinger
Instituttet oppbevarer en rekke historiske og kulturelt viktige manuskripter, blant dem:
* AM 113 fol (Íslendingabók)
* AM 132 fol (Möðruvallabók)
* AM 371 4to (Landnámabók)
* AM 738 4to
* GKS 1005 fol (Flateyjarbók)
* GKS 2367 4to (Snorra-Edda)
* SÁM 66

## Eksterne lenker
*
Øksfjordtunnelen

**Øksfjordtunnelen** er en veitunnel på fylkesvei 882 i Loppa kommune i Finnmark. Tunnelen går mellom Storvik og Skarbergodden i Øksfjorden. Den erstattet ei rasfarlig veistrekning langs fjorden. Tunnelen er 4&nbsp;252 meter lang, og den ble åpnet i 1988. Den var den lengste tunnelen i Finnmark til Nordkapptunnelen ble åpnet i 1999.

Øksfjordtunnelen er smal, med ett kjørefelt og møteplasser. Fartsgrensen i tunnelen er 60 km/t. Tunnelen har kuldeporter, men vinteren 2006 var det likevel store problemer med isdannelse i tunnelen.

## Referanser


## Se også
*Veitunneler i Norge

## Eksterne lenker
* NRK: Frykter ulykker i islagt tunnel (6. mars 2006)
* Altaposten: Skammens tunnel  (28. november 2013)
* 
* 
* Øksfjordtunnelen på Google StreetView
Kaiser-Wilhelm-Gedächtniskirche

**Kaiser-Wilhelm-Gedächtniskirche** er en protestantisk kirke ved den nåværende Breitscheidplatz (tidligere Auguste-Viktoria-Platz) ved Kurfürstendamm i bydelen Charlottenburg-Wilmersdorf i Berlin.

## Historie
Den ble bygget i nyromantisk stil mellom 1891 og 1895 til minne om keiser Vilhelm I av Tyskland, som hadde samlet Tyskland.

Kirken ble totalskadet under vestallierte bombeangrep mot Berlin i november 1943. Mellom 1951 og 1961 bygget Egon Eiermann dagens kirke, der det 68 meter høye gamle tårnet ble integrert i en ny bygning, som en påminnelse om krigens redsler. Den nye kirken står i sterk kontrast til den gamle, med blå glasspaneler som dekker både kirkebygning og tårn (på folkemunne kalt «pudderdåsen» og «leppestiften»). Lokalbefolkningen kaller den også spøkefullt *der hohle Zahn* (= hulltannen). Kirkeskipet er åttekantet, klokketårnet sekskantet og kapellet firkantet. 

## Stalingrad-madonnaen
Julaften 1942 befant militærlegen pastor Kurt Reuber seg i Stalingrad. Han tok pause fra operasjonsbordet lenge nok til å få samlet en gruppe soldater til en gudstjeneste i en underjordisk bunker. Det fantes ikke noe juletre eller noe som kunne minne om jul, men på baksiden av et erobret sovjetrussisk militærkart hadde Reuber tegnet et ikon, en madonna med Jesusbarnet. Rundt mor og barn hadde han skrevet: «*Lys - liv - kjærlighet; i den beleirede [[festning]]en Stalingrad; julen 1942.*»

Reuber var en av omkring 95.000 tyske krigsfanger fra Stalingrad. I russisk fangenskap døde han av flekktyfus 20. januar 1944; men omkring 150 av bildene hans ble returnert til Tyskland, og Stalingrad-madonnaen har vært utstilt i *Gedächtniskirche* i Berlin siden 26. august 1983.

Også katedralen i Coventry har en kopi av Stalingrad-madonnaen.

## Referanser


## Eksterne lenker
* 
* www.Gedaechtniskirche.com
Storfjelltunnelen

**Storfjelltunnelen** er en tunnel på fylkesvei 8830 i Alta kommune i Finnmark. Tunnelen går under Storfjellet i Korsfjorden. Den erstattet ei rasfarlig veistrekning langs fjorden. Tunnelen er  meter lang.

I likhet med mange andre tunneler i Norge er Storfjelltunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
*Veitunneler i Norge

## Referanser


## Eksterne lenker
* 
*
Falkebergtunnelen

**Falkebergtunnelen** er en tunnel på fylkesvei 882 i Hasvik kommune i Finnmark. Tunnelen går gjennom Falkeberget ved Breivik på Sørøya. Den er 108 meter lang.

Falkebergtunnelen er smal og lav (4,0 meter), og plaget med isdannelse om vinteren. http://www.hasvik.kommune.no/getfile.php/168368.841/saksliste+fos+110305.pdf

## Se også
*Veitunneler i Norge

## Eksterne lenker
* Bilde av vest-innslaget.
* Falkebergtunnelen på Google StreetView
Alf Sommer

**Alf Sommer** (1899–1963) var en norsk skuespiller og instruktør. Han debuterte i 1917 ved Trondhjems Nationale Scene, og var fra 1928 tilknyttet Det Norske Teatret.

I 1938 var Alf Sommer med i den første *[[Bør Børson jr.|Bør Børson-filmen]]*, og i 1940 spilte han med Eva Sletto og Asta Voss i den 80 min. lange filmen *[[Godvakker-Maren]]* i regi av Knut Hergel. Alf Sommer var medskribent til filmen sammen med Hergel og Einar Tveito.

Vi kan også høre ham i radiodramatiseringen av Stompa-serien: *S.T.O.M.P.A*, *Stompa slår alarm*, *Bodø går i vannet*, *Stompa pakker kofferten*, *Stompa og avskjedsgaven til lektor Tørrdal* og *Stompa: En betalende gjest*. I disse episodene gir Alf Sommer stemme til «rektor dr. phil. Caspar Wilhem Ulrichsen». Den populære serien basert på Anthony Buckeridges *Jennings*-bøker fra britiske kostskoler var mesterlig dramatisert og tilrettelagt for norske forhold av Nils-Reinhardt Christensen. På begynnelsen av 2000-tallet ble det også gjenoppdaget gamle opptak fra 1950- og 1960-tallet av den populære detektivserien *[[God aften, mitt navn er Cox]]*, og her spiller Alf Sommer rollen som «Alexander Humphrey».

Sommer var i en årrekke støttespiller i komiske roller ved Det norske teatret, både i folkekomedier og i Shakespeares og Holbergs klassiske komedier. Han spilte tittelrollen i Gogols *Revisoren* (1936) og biroller som «Harald» i Oskar Braatens *Den store barnedåpen*. Han fikk sitt gjennombrudd som karakterskuespiller i 1957 da han spilte rollen som «Ol-Kanelesa» i en dramatisering av Johan Falkbergets roman *[[Den fjerde nattevakt]]*, fulgt av tittelrollen i Strindbergs *Faderen* (1959).

I 1961 instruerte han *Den fjerde nattevakt* av Johan Falkberget på Trøndelag Teater. I 1963, samme år som han døde, hadde Alf Sommer en rolle i filmen *[[Elskere]],* som bygget på Terje Stigens roman med samme tittel.

Alf Sommer var gift med skuespilleren Astrid Sommer.

## Filmografi
* 1963 – *[[Elskere]]* – Mons
* 1960 – *[[Den fjerde nattevakt]]* (TV)
* 1946 – *[[Så møtes vi imorgen]]* – Lagersjefen
* 1940 – *[[Godvakker-Maren]]* – Tore 
* 1939 – *[[Hu Dagmar]]* – Mentz på bua  
* 1939 – *[[Familien på Borgan]]* – Nils Moen
* 1938 – *[[Bør Børson Jr. (norsk film 1938)|Bør Børson Jr.]]* – Olsen, agent
* 1927 – *[[Den glade enke i Trangvik]]* – Fladnes jr.

## Referanser


## Eksterne lenker
* 
* Slekten Sommer fra Nes på Romerike
Koarktasjon av aorta

**Koarktasjon av [[aorta]]** er en medfødt hjertefeil som innebærer en forsnevring av hovedpulsåren aorta, etter stedet der arterien utgår til hode og armer. Feilen kan føre til at hjertet blir belastet med et høyt trykk. Dersom det er veldig trangt, stilles diagnosen ofte tidlig, bare kort tid etter fødsel. Dersom det er bedre plass, oppdages feilen gjerne ikke før barnet er eldre, gjerne på grunn av bilyd, eller i voksen alder.

Feilen kan opereres ved at den biten av aorta hvor problemet ligger, fjernes og erstattes av et lite rør eller ved at endene sys sammen. De aller fleste lever helt normale liv etter operasjonen, med normalt forventet levealder.  Personer operert for innsnevring kan være mer utsatt for på sikt å utvikle høyt blodtrykk, spesielt om operasjonen ble utført etter 7 års alder. Det er likevel viktig at pasienter med kjent koarktasjon tar blodtrykk i både bein og armer.

Noen  kan oppleve at det på nytt blir trangt i aorta (re-koarktasjon), særlig om operasjonen ble foretatt i nyfødt-perioden. Dette lar seg som oftest rette opp endovaskulært, uten operasjon. Det er også økt sjanse for cerebrale aneurismer og aneurisme av aorta i voksen alder. Gravide med koarktasjon har økt sjanse for svangerskapsforgiftning (høyt blodtrykk), og må følges nøye opp.

Barn med koarktasjon av aorta går som regel til hjertelege, (kardiolog) eller barnelege, (pediater) 1 gang i året, mens i voksen alder er det ofte ikke nødvendig med mer en andrehvert eller tredjehvert år. Det er likevel nødvendig at voksne med koarktasjon følges opp av kardiologer med god kunnskap om GUCH (voksne med medfødt hjertefeil).

Pasienter som er operert for denne hjertefeilen, har som regel et arr rundt kroppen fra brystet, og til ryggen, og ikke ned, foran på brystet slik som mange hjerteopererte har.
Kors kirke

**Kors kirke** ligger på Monge, ved Marstein i Rauma kommune. Kirken ble bygd på Flatmark i 1797 og flyttet til Monge i 1902. Den er knyttet til Den norske kirke og hører til Kors sogn, Indre Romsdal prosti i Møre bispedømme.

Kirken har et ytre omriss som en korskirke og er bygd i laftet tømmer.  Den ligger mellom stupbratte fjell i Romsdalen.

## Kirkehistorie
Den tidligste kirken oppe i Romsdalen er omtalt første gang 1498, på gården Foss, og ble i 1670 flyttet til Flatmark. Gerhard Schøning reiste gjennom Romsdalen omkring 1774 og noterte da at han så spor etter en kirkegårdsmur på Foss (Fossamark). Schøning antok at det tidligere hadde vært kirke på både Foss og Flatmark og at det ikke dreide seg om flytting av kirken fra Foss. Schøning mente at Flatmark hadde vært kirkested i minst 300 år. Denne kirken stod frem til 1797, da en ny korskirke ble bygget på Flatmark. Dette var kirkestedet helt frem til kirken i 1902 ble flyttet til det stedet den står idag, på Monge. Kirkegården som var i bruk frem til 1902, ligger der fortsatt med mur og noen gravminner. Hovedveien gjennom Romsdalen, som også var Nord-Gudbrandsdalens adkomst til havet, gikk langs kirkemuren til 1869, da veien ble flyttet til dagens trasé ved elven. Den store ura og fossen tett ved det gamle kirkestedet kalles Kjerkjeura og Kjerkjefossen. Kirken var viet til det "hellig kors", derav navnet Kors kirke,  men sognet skal i middelalderen ha blitt kalt «Flata sokn» etter garden.

Grunnen til at kirken ble flyttet fra Flatmark, var at en kongelig resolusjon av 23. mars 1901 delte Kors sogn i to, Medalen og Øverdalen. *Øverdalen* er *øverst i dalen* (Romsdalen), mens *Medalen* er *midt i dalen*. 

## Inventar
Altertavlen er fra 1769, skåret i tre av Jakob Klukstad. 

## Bilder

Fil:Kors gamle kyrkjegard Flatmark.JPG|Kors gamle kirkegård på Flatmark, den gamle kjørevegen på utsiden av muren
Fil:342 Kors Kirke i Romsdalen - no-nb digifoto 20160302 00088 bldsa L KK0212 crop.jpg|Kirken på Flatmark en gang før flyttingen i 1902. 
Fil:Kors kirkes altertavle T327 01 0181.jpg|Jakob Klukstads altertavle i Kors kirke


## Referanser


## Kilder
* 

## Eksterne lenker
* 
* 
* Kors kirke på Lokalhistoriewiki
* Kors kirke på Flatmark før flyttingen, hos Digitalt museum
* Kors kirke etter flyttingen (fra kroningsreisen), hos Digitalt museum
* Kors kirke på Flatmark før flyttingen, Galleri NOR/Nasjonalbiblioteket
Soul Makossa

***Soul Makossa*** er en singel fra 1972 av den kamerunske saksofonisten Manu Dibango. Den regnes ofte som den første disco-plata og ble først introdusert i USA av radio-DJ-en Frankie Crocker i New York.

Den huskes nok best for sitt rytmiske refreng «Mama-se, mama-sa, mama-coo-sa» som gjengis i Michael Jacksons  låt «Wanna Be Startin' Somethin'» fra 1983 der det er et framtredende element i sangens siste overgang. Dibangos advokater sørget for et forlik utenfor domstol da de hevdet at Jackson hadde stjålet melodien fra Dibango.
Vågstranda kirke

**Vågstranda kirke** ligger på Vågstranda i Rauma kommune. Kirken ble bygd i 1870 og restaurert til hundreårsjubileet i 1970.

Den er en del av Den norske kirke og hører til Indre Romsdal prosti i Møre bispedømme.

Kirken har et ytre omriss som en langkirke.  Den er bygd i laftet tømmer, hugget ved Trondheim, der kirken også først ble satt opp som råbygg. Tømmerstokkene ble så merket og plukket ned, fraktet til Vågstranda og satt opp igjen. Byggmester var G. Olsen (Trondheim).

Kirkeklokken er støpt på Bolsøya, av klokkestøper Christensen.

Tidligere, før 1870, soknet vågstrendingene til Gamle Veøy kirke, på Veøya, i Romsdalsfjorden.

## Interiøret
Altertavlen er fra 1870, malt av Eilert Balle Lund, fra Trondheim.

Orgelet er fra 1973 og har seks stemmer. Tidligere var det et harmonium i kirken, fra 1923.

## Referanser


## Kilder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210

## Eksterne lenker
* 
*
Øverdalen kirke

**Øverdalen kirke** ligger på Verma i Rauma kommune. Den er en del av Den norske kirke og hører til Indre Romsdal prosti i Møre bispedømme.

Forut for byggingen ble det besluttet å dele det tidligere Kors sogn i to, Medalen og Øverdalen. *Øverdalen* er *øverst i dalen* (Romsdalen), mens Medalen, er *midt i dalen*. Kors kirke ble i den forbindelse flyttet fra Flatmark til Monge og var kirke for hovedsognet, mens Øverdalen var annekssogn og kirkebygget der ble titulert som kapell. Det ble oppført av byggmester Eirik Sylte fra Tresfjorden og innviet i 1902. Siden 1997 har bygget vært titulert som kirke. Det er en laftet langkirke med 150 sitteplasser. Kirken ble restaurert i 1953 under ledelse av John Tverdahl og fikk da den altertavlen og døpefonten den har i dag.

## Interiøret
Altertavlen er fra 1953, malt av Halvard Hatlen.

Orgelet har fire stemmer og er et harmonium fra 1914. Det er en gave fra «bygdefolket i Norge og Amerika».

## Referanser


## Litteratur
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210
* Peder Brudeli og Asmund Kylling (red.), 2002. *Øverdalen kirke 100 år 1902-2002*, Øverdalen menighetsråd.

## Eksterne lenker
* 
* Øverdalen kirke hos Grytten prestegjeld
*
Voll kirke

**Voll kirke** ligger i Måndalen i Rauma kommune. Den er en del av Den norske kirke og hører til Indre Romsdal prosti i Møre bispedømme.

Det har vært kirkested på Voll siden middelalderen, og da en gammel stavkirke ble revet våren 1895, ble nåværende kirke reist samme året på den eldre kirkens tuft. Det er antatt at samtlige kirker er reist på samme tuftsted. Den nåværende kirken ble restaurert i 1964.

I 2013 ble det gjennomført en ny, omfattende, utvendig renovering av kirken. 

## Arkitekturen
Kirken har et ytre omriss som en langkirke og har en åttekantet koravslutning. Den er bygd i laftet tømmer. Arkitekt var Gabriel Smith.

Byggekomiteen som hadde ansvaret for byggingen av kirken, engasjerte kunstmaleren Anna Ibsen som konsulent for arbeidet.

Tidligere stod det en kirke fra 1674 på samme tomten.

## Interiøret

Av gamle gjenstander som finnes i kirken kan nevnes en bibel fra 1732, en huspostill fra 1756 og en alterkalk fra 1648.

Orgelet er fra 1840 og er kanskje det eldste spillbare orgel i landet. Tidligere var orgelet i Mandal kirke, og flyttet til Måndalen i 1926. Orgelet er bygd av orgelbygger Albrechtsen fra Trondheim. Det var lenge i dårlig forfatning, men ble restaurert forut for kirkens 100-årsjubileum.

## Referanser


## Kilder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210

## Eksterne lenker
* 
*
Humaniora

**Humaniora**, eller **humanistiske fag**, er en betegnelse på visse akademiske disipliner, som kan skilles fra naturvitenskap eller realfag og (fra annen halvdel av 1900-tallet) fra samfunnsvitenskap. 

Faget skilles også tradisjonelt fra universitetsfag som teologi, jus og medisin, men i dag kan ofte teologi regnes som et humaniorafag, og humaniora har også berøringspunkter med rettsvitenskapen. Samfunnsvitenskapene oppstod som humanistiske fag og grensen mellom humaniora og moderne samfunnsvitenskaper er flytende. Humaniora kalles av og til for «menneskevitenskapene». I akademisk sammenheng betegner «humanist» en fagperson eller student innen et humanistisk fag, ofte med tilknytning til et humanistisk fakultet.

Foruten disiplinene filosofi og historie, regnes fagområder som idéhistorie, kunsthistorie og estetikk, arkeologi, kulturhistorie (folkloristikk og etnologi), litteraturvitenskap, språk (filologi og lingvistikk) og musikkvitenskap til humaniora. Nyere disipliner som medievitenskap regnes også til humaniora. I ulike former for kulturstudier kan skillet mellom humaniora og samfunnsvitenskap være mer formelt enn reelt.

## Se også
* Norsk inndeling av vitenskapsdisipliner
* De frie kunstene
* cand.mag.
* Master of arts

## Litteratur
* Helge Jordheim, Anne Birgitte Rønning, Erling Sandmo og Mathilde Skoie *Humaniora*, 2011
Georgie Henley

**Georgina Helen «Georgie» Henley** (født 9. juli 1995) er en engelsk barneskuespillerinne som er kjent for rollen som «Lucy Pevensie» i de tre filmene i  *[[Legenden om Narnia (film)|Legenden om Narnia]]*-serien 2005–2010. Henley vant Phoenix Film Critics-prisen for «beste ungdomsprestasjon i en hoved- eller birolle &ndash; jente» for den første filmen i 2005.

Henley vokser opp i Ilkley, West Yorkshire, der hun går på Moorfield-skolen, samt er en del av Ilkey Upstagers teatergruppe. Foreldrene hennes er Mike og Helen Henley, og hennes eldre søster er Rachael, som hadde rollen som Lucy som voksen i den første Narnia-filmen, og Laura. 

Hun spilte den unge Jane Eyre i en BBC-filmatisering av romanen som ble vist julen 2006. I 2014 spilte hun mot Abigail Breslin i den canadiske filmen Perfect Sisters.

## Filmografi
* *[[Legenden om Narnia - Reisen til det ytterste hav]]* (2010) – Lucy Pevensie
* *[[Legenden om Narnia – Prins Caspian]]* (2008) – Lucy Pevensie 
* *[[Jane Eyre (tv-serie)|Jane Eyre]]* (2006) – Unge Jane
* *[[Legenden om Narnia – Løven, heksa og klesskapet]]* (2005) – Lucy Pevensie

## Referanser


## Eksterne lenker
* Georgie-Henley.com
*
East African Airways

**East African Airways** var et felles østafrikansk flyselskap for Kenya, Tanzania og Uganda. Selskapet ble opprettet i 1950 og virksomheten opphørte i 1977 da Den østafrikanske union gikk i oppløsning og de enkelte land etablerte sine egne nasjonale selskaper; Kenya Airways, Uganda Airlines og Air Tanzania.

## Historisk flåte
*Douglas DC-3
*C-47
*Canadair Argonauts
*de Havilland Comet 4
*Vickers Super VC10
*de Havilland Canada DHC-6 Twin Otter
*Fokker F27 Friendship
*Douglas DC-9-32
*Boeing 707-321

## Ulykker
*18. april 1972 Addis Abbaba, VC-10, 43 omkomne
*18. mai 1955 Mount Kilimanjaro, 20 omkomne
*27. april1964 En Douglas DC-3 styrtet på Kilwa lufthavn i Tanzania, 1 omkom (kaptein Gene Brokensha)

## Referanser


## Eksterne lenker
* En fotoserie av DC-3-fly fra EAA
* EAA¨s rutetabeller
Flerfargetrykk

**Flerfargetrykk** er et bilde, særlig grafikk, som er trykket med flere farger. Vanligvis må det da brukes flere trykkplater, i prinsippet én til hver farge. Det motsatte av flerfargetrykk er enfargetrykk, som vanligvis trykkes med svart på hvitt papir for gode kontraster.

## Trykking på hvitt papir

For at vi skal se en farge på et papir, må vi bruke et subtraktivt fargesystem. Det er vanligvis et firefargetrykk etter en såkalt CMYK-standard med primærfargene turkis (**C**yan), magenta (**M**agenta), gul (**Y**ellow) og svart (**K**ey). 

Det motsatte av CMYK er RGB, et additivt fargesystem, basert på fargene rødt (**R**), grønt (**G**) og blått (**B**). Dette er lys slik vi oppfatter det. Teknikken brukes i fjernsyn og dataskjermen, som er svart (uten lys) opprinnelig. Ved å tenne farget lys, kan vi oppfatte alle farger.  Fargeblandingen skjer i «luften». Den hvite fargen er lysblanding fra alle RGB fargene samtidig, det vil si rødt, grønt og blått. Eller med andre ord den hvite fargen vi oppfatter er en blanding av farget lys, en sammenslåingen av alle regnbuens farger. 

Når man jobber med farger på hvitt papir, så trekker du ulike farger fra den hvite. Når rød maling legges på et hvitt ark, skjer det at det eneste lyset som reflekteres er rødt lys. Eller slik vi ser det, den eneste fargen som reflekteres er rød farge. De andre fargene (blått og grønt) er trukket i fra, eller subtrahert. Derfor kalles det et subtraktivt fargesystem (subtrahere vil si «å trekke i fra»).

## Offsettrykk
I offsettrykking brukes en trykkpresse. Det er automatisk mating av ark (papir), og fargetrykk oppnås ved at arket passerer flere fargeverk på sin vei gjennom trykkpressen. For å få et bilde med «alle» farger, må arket forbi minst fire fargeverk med den svarte fargen og de tre primærfargene. CMYK er det fargesystemet som brukes til trykking. Fargen bestemmes av hvilke av de forskjellige primærfargene som brukes, samt rasteret, et fint system av små punkt. I en lys farge er rasterpunktene mindre, og ligger derfor lengre vekk fra hverandre, enn i en mørk farge. 

## Kunstnertrykket grafikk

Kunstnere trykker ofte sin grafikk selv, og den er trykket i små opplag, for hånd. Trykkene skal signeres og påføres antall trykk i opplaget.

En grafisk kunstner bruker trykketeknikker eller trykkplater uten et raster, slik som i det maskinelle offsettrykket.  For å oppnå en transparent farge, blandes «fargeløs trykksverte» inn i fargen.  Dette gjør at en blå farge kan blandes ut og bli gjennomskinnelig og lys blå. (? akvarelleffekt) Slik lages lyse valører. Dette må gjøres fordi det på trykkplaten er et like tykk fargelag over det hele før trykking. 

Når en begynner å trykke (prøvetrykke) blir det som regel ikke helt som en hadde tenkt seg det, da må fargeblandingene og måten å farge inn platene på justeres. 

### Plantrykk (linoluemsnitt)

## Se også
* Grafikk
* Fargetresnitt
* Fargelitografi
* Monotypi
* Håndkolorering
* Fotokrom
* Giclée
Pyrgotidae

**Pyrgotidae** er en artsfattig familie av fluer der de fleste artene lever i tropiske strøk. De er parasitter med en litt uvanlig livssyklus, i og med at de snylter på det voksne stadiet av biller. De aller fleste insekter som lever som såkalte parasittoider lever i larvestadiene til verten. Siden billene i stor grad er aktive om natten er disse fluene natt-aktive, noe som er uvanlig for høyere fluer.

## Utseende
Middelsstore (6–20 mm) fluer, ganske slankbygde med lange bein. Vingene har vanligvis tydelige fargemønster med flekker og/eller tverrbånd. **Hodet** er rundt eller trekantet, fasettøynene er ofte ganske små. Punktøyne mangler hos de fleste artene. Hodet er uten kraftige børster. Pannen (over antennene) og ansiktet (under antennene) er ganske brede. Antennene er foholdsvis lange, framoverrettede med tre ledd, en antennebørste (*arista*) sitter festet omtrent midt på oversiden av det tredje leddet. Munndelene er ganske små. **Brystet** (thorax) er kraftig, omtrent kvadratisk sett ovenfra, uten lange børster. **Vingene** er lange og smale, vanligvis tydelig flekkete eller med tverrbånd. **Beina** er lange og ganske kraftige, uten lange børster. **Bakkroppen** er lang og slank, uten påfallende store ytre kjønnsorganer.

## Levevis
Disse fluene lever på larvestadiet som indre parasitter (endoparasitter) på store biller av familien gjødselbiller (Scarabaeidae). Disse billene er mest aktive om natten og følgelig er de fleste pyrgotidene natt-aktive. Hunn-fluene angriper billene når de er ute og flyr og legger et egg på bakkroppen til billen mens de begge er i luften. Larven utvikler seg raskt inne i billen, dreper verten i løpet av 10-14 dager og forvandler seg deretter til en puppe, fortsatt inne i den døde billen. Noen arter av Pyrgotidae kan være økonomisk viktige fordi de reduserer bestandene av potensielt skadelige, oldenborre-lignende biller.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora (Acalyptrata)
***** Overfamilien Tephritoidea
****** Familien **Pyrgotidae**
******* Underfamilien Lochmostyliinae
******* Underfamilien Toxurinae
******* Underfamilien Pyrgotinae

## Kilder
Steyskal, G.C. 1987. Pyrgotidae. I: McAlpine, J.F., m.fl. (red.): *Manual of Nearctic Diptera*. 2: 813-816. Agriculture Canada, Ottawa.

## Eksterne lenker
*
Homer’s Odyssey

«***Homer's Odyssey***» var den tredje halvtimeslange *[[Simpsons]]*-episoden som ble vist på TV.

I episoden blir Homer en forkjemper for innbyggernes sikkerhet i Springfield.

Episoden markerer den første opptredenen til Duff Beer, den treøyde fisken Blinky, og Waylon Smithers (introdusert som afroamerikaner på grunn av kommunikasjonsproblemer med de koreanske animatørene, men senere endret til gul og bortforklart med å ha hatt en ekstrem brunfarge etter å ha solt seg). Smithers ble tidligere hørt i «*[[Simpsons Roasting on an Open Fire]]*». Sjefen for politiet i Springfield, Clancy Wiggum, har også sin første formelle opptreden i denne episoden. I tillegg møter vi bussjåføren Otto Mann, Jasper Beardley, Sam og Larry, Mr. og Mrs. Winfield og tvillingene Sherri og Terri for første gang. Barts første tulleringing til Moe Szyslak på Moe's Bar er med, da han ringer og spør etter «Freely, initialer I.P.» (noe som får Moe til å spørre etter en person som oversatt til norsk blir hetende «Jeg Tisser Frivillig»).

## Handling

Mrs. Krabappel tar med seg klassen til Bart på en tur til Springfield atomkraftverk. Homer kjører gjennom kraftverket på en elektrisk bil for å finne klassen og si hei til Bart, men i et uoppmerksomt øyeblikk kjører han inn i et rør, noe som får kraftverket til å slå seg ned.

Homer får sparken for å ha brutt sikkerhetsreglene gjentatte ganger. Nedbrutt og ikke i stand til å finne seg nytt arbeid skriver han et avskjedsbrev og drar for å hoppe ned fra en bro. Lisa finner brevet og sier ifra til familien. De skynder seg avgårde til broen for å stoppe ham, og blir nesten nedkjørt av en lastebil som kjører for fort. Homer får dratt familien i sikkerhet i siste liten.

Homer går ut på et sikkerhetskorstog for å gjøre Springfield til en sikrere by å bo i. Fartshumper, advarselsskilter og plakater blir plassert over hele byen. Da han blir lei av trafikksikkerhet drar han for å gjøre Springfield atomkraftverk til et sikrere sted. For å få en slutt på oppstyret Homer skaper, bestemmer C. Montgomery Burns seg for å gi jobben som sikkerhetsansvarlig til ham, noe som innebærer en lønnsøkning. Homer takker ja til jobben, og sier til dem som lager opptøyer på jobben at de skal dra hjem, siden han nå har fått jobben som sikkerhetsansvarlig og skal gjøre atomkraftverket sikkert.

## Eksterne lenker
* Om episoden på «Simpsons Archive»
Innfjorden bedehuskapell

**Innfjorden bedehuskapell** ligger i Innfjorden i Rauma kommune. Kapellet ble vigslet i 1976. Kapellet eies av byda og leies ut til kommunen for kirkelige handlinger.

Innfjorden soknet tidligere til Voll sokn, i nabobygda Måndalen (Voll kirke). Kapellet er bygget av innfjordingene, fordi de ønsket å ha et kirkelig bygg og gudstjenester i sin egen bygd. Tidligere ble et bedhuskapell, fra 1897, brukt. Dette stod på Bø og her var det ni gudstjenester hvert år.

En Bibel fra 1600-tallet ligger på alteret.

## Kilder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210

## Eksterne lenker
*